Omanikujärelevalve teenuse osutamise leping nr 

/kuupäev vastavalt digiallkirjastamise kuupäevale/

Põlva Vallavalitsus (edaspidi Tellija), mida esindab Põlva Vallavalitsuse 01.02.2018 määruse nr 2-2/2 "Hankekord" § 19 lõike 1 alusel ehitus- ja planeeringuosakonna juhataja Mihkel Kala ja

ja

……………………. (edaspidi Teenuse osutaja), mida esindab põhikirja alusel juhatuse liige ………………
(edaspidi eraldi nimetatud pool ja ühiselt nimetatud pooled), sõlmisid käesoleva omanikujärelevalve teenuse osutamise lepingu (edaspidi leping) alljärgnevas:

1. Lepingu objekt ja eesmärk
1.1. Leping sätestab Vastse-Kuuste kooli võimla ventilatsiooni projekteerimis-ehitustööde omanikujärelevalve teenuse osutamise tingimused ning poolte õigused ja kohustused.
1.2. Lepingu objektiks on Vastse-Kuuste kooli võimla ventilatsiooni projekteerimis-ehitustööde omanikujärelevalve teenuse osutamine (edaspidi teenus).
1.3. Lisaks kuulub teenuse hulka ka nende ülesannete täitmine ja tööde teostamine või teenuste osutamine, mis ei ole lepingu dokumentides otseselt nimetatud, kuid mis on tavapäraselt vajalik käesoleva lepingu eesmärgi saavutamiseks ning teenuse osutamiseks.
1.4. Täpsem tööde loetelu on toodud riigihanke alusdokumentides ning hankemenetluse käigus Tellija antud selgitustes, mis on lisatud käesolevale lepingule. 
1.5. Teenust osutatakse vastavalt ehitusseadustiku ja selle rakendusaktide nõuetele, mis reguleerivad omanikujärelevalve tegemise korda, s.h Majandus- ja taristuministri 02.07.2015 määrus nr 80 "Omanikujärelevalve tegemise kord".
1.6. Lepingu täitmisel juhinduvad pooled Eesti Vabariigi õigusaktidest, kutseoskustele omastest nõuetest, heast tavast ja vajalikust hoolsusest, samuti Omanikujärelevalve käsunduslepingu üldtingimustest (OKÜ 2005), kui lepinguga ei ole kokku lepitud teisiti.
1.7. Leping sõlmitakse riigihankele "Vastse-Kuuste kooli võimla ventilatsiooni projekteerimis- ehitustööde omanikujärelevalve teostamine" tulemuste alusel.

2. Lepingu dokumendid 
2.1. Lepingu dokumendid koosnevad lepingust, lepingu lisadest ning lepingu kohaselt vormistatud täiendavatest kokkulepetest, milles lepitakse kokku pärast lepingu sõlmimist.
2.2. Lepingul on sõlmimise hetkel järgmised lisad: 
2.2.1. Lisa 1 – Hinnapäring;
2.2.2. Lisa 2 – Pakkumus; 
 
3. Lepingu jõustumine ja tähtajad
3.1. Leping jõustub allkirjastamisest ja kehtib kuni lepingujärgsete kohustuste täitmiseni.
3.2. Teenust osutatakse vastavalt ehitustööde Töövõtja poolt esitatud ehitustööde ajagraafikule ja tegelikule tööde kulgemisele.
3.3. OJV teenust osutatakse kolme aasta jooksul pärast ehitustööde lõppemist ja üleandmist ning sellekohase akti vormistamist.
3.4. Ehitustööde tähtajad sõltuvad ehituse peatöövõtulepingust ja võivad teenuse osutamise perioodil muutuda. Teenuste osutamise perioodi pikenemine kuni üks kuu peab olema arvestatud teenuse hinna sisse.

4. Lepingu maksumus ja tasumise tingimused
4.1. Lepingu hinnaks on ……... eurot, millele lisandub käibemaks, kokku ……….  eurot. Lepingu hind hõlmab endas kõiki teenuse osutamiseks vajalikke kulutusi. 
4.2. Osutatud teenus akteeritakse proportsionaalselt Töövõtja poolt akteeritud ehitustööde mahuga, st et ei ole võimalik akteerida proportsionaalselt rohkem kui seda on teinud Töövõtja.
4.3. Teenuse osutaja esitab Tellijale akti vähemalt viis tööpäeva enne arve esitamist.
4.4. Tellija on kohustatud aktsepteerima teenuse osutaja poolt esitatud akti viie tööpäeva jooksul arvates akti saamise päevast ning tagastama selleks volitatud isiku poolt allkirjastatult või teatama kirjalikult akti aktsepteerimisest keeldumisest. 
5.5. Tasumine toimub üks kord kuus esitatud arve alusel 10 päeva jooksul arve esitamisest.
4.6. Teenuse hind peab sisaldama ehitustööde garantiiperioodi esimesel kahel aastal vähemalt üks kord aastas kohal käimist ja ülevaatuse akti koostamist (vajadusel kui ilmnevad ehitusvead).
4.7. Garantiiperioodil osutatava teenuse eest tasutakse teenuse osutajale ettemaksena pärast ehitustööde lõppemist koos viimase maksega. 
4.8. Juhul, kui teenuse osutaja ei osuta lepingujärgselt teenust garantiiperioodi kestel, on teenuse osutaja kohustatud Tellija nõudel tagastama talle ettemaksena tasutud garantiiperioodi aegse teenuse summa, mis on 10% lepingu kogumaksumusest ilma käibemaksuta.

5. Poolte õigused ja kohustused
5.1. Teenuse osutajal on õigus
5.1.1. saada Tellijalt teenuse osutamiseks vajalikku informatsiooni ja juhiseid;
5.1.2. nõuda Tellijalt informatsiooni ja dokumentide esitamist, mis on teenuse osutamise eelduseks;
5.1.3. saada teenuse osutamise eest lepingus kokkulepitud tasu.
5.2. Teenuse osutajal on kohustus
5.2.1. Omanikujärelevalve (edaspidi OJV) teenuse osutamine vastavalt Majandus- ja taristuministri 02.07.2015 määrusele nr 80 „Omanikujärelevalve tegemise kord“ ja täiendavalt ka vastavalt käesolevale lepingule, riigihanke alusdokumendis kirjeldatud mahtudele, tähtaegadele ning ülesannetele.
5.2.2. anda tellijale professionaalset nõu ventilatsioonisüsteemi projekteerimise käigus tagamaks parima projektlahenduse vastavalt projekteerimis-ehitustööde hankedokumentidele. 
5.2.3. osutada OJV teenust vastavalt lepingule ja vastavalt ehitamise aluseks olevatele  ehitusprojektidele. 
5.2.4. tagada omanikujärelevalve teenuse kättesaadavus objektil igal tööpäeval kas kohapeal või kontaktvahendite teel (tel, e-post jm). OJV ülesanded tuleb täita põhjendamatu viivituseta ja mõistliku aja jooksul. 
5.2.5. vastutada selle eest, et ehitustöö objektil oleks teostatud korrektselt ja kvaliteetselt ning tähtaegselt;
5.2.6. informeerida viivitamatult Tellijat töö tegemise käigus tekkinud probleemidest.

5.3. OJV teenus sisaldab lisaks Majandus- ja taristuministri 02.07.2015 määruse nr 80 
„Omanikujärelevalve tegemise kord“ nõuetele täiendavaid nõudeid, sh:
5.3.1. kontrollib ehitusmaterjalide ja –toodete ning seadmete nõuetele vastavust ja seda kinnitavate dokumentide olemasolu;
5.3.2. kontrollib ehitatavate ja rekonstrueeritavate ehitiste vastavust ehitusprojektile ja Tellija tingimustele;
5.3.3. kontrollib ehitamise tehnilise dokumentatsiooni koostamist ja nende vastavust tegelikkusele;
5.3.4. kontrollib ehitatavate ja rekonstrueeritavate ehitiste või nende osade nõuetele vastavust;
5.3.5. kontrollib keskkonnaohutuse tagamist ja ehitusplatside korrashoidu ning ohutust ümbruskonnale ja kolmandatele isikutele;
5.3.6. osaleb kõikide dokumenteeritavate ehitustööde ülevaatusel;
5.3.7. teavitab ehitiste omanikku viivitamatult avastatud puudustest; märkused ja ettepanekud esitatakse kirjalikult;
5.3.8. täidab ehitusplatsil viibides ohutusreegleid ning nõuab nende täitmist ehitajalt;
5.3.9. kontrollib Ehitajale tehtud ettekirjutuste täitmist;
5.3.10. kutsub kokku ja juhatab koosolekuid objektil või vallavavalitsuse ruumides kaasates iga kord Tellijat, vajadusel objektiga seotud taristu haldajaid, kes teostavad ehitustöid samal objektil ning koostab ja edastab kolme tööpäeva jooksul koosoleku protokollid kõikidele osapooltele;
5.3.11. osaleb Tellija ja Ehitaja poolt organiseeritud koosolekutel ning kutsub vajadusel ise kokku koosolekuid Tööde üksikasjade arutamiseks;
5.3.12. annab ehitajale tööplaanidega seoses vajalikke juhiseid;
5.3.13. viib vastavalt vajadusele koos Tellija esindajaga läbi ehitusplatsi ülevaatusi, et kontrollida materjalide kvaliteedi ja tööde läbiviimise vastavust lepingutingimustele ning heale ehitustavale;
5.3.14. peab viibima objektil iga uue ehitusmaterjali paigaldamisel ja kõikide kaetud tööde tegemise juures;
5.3.15 kontrollib kõikide aktide, lubade, tagatiste, kindlustuste jms vastavust ja adekvaatsust, mille koostamise ja esitamise eest vastavalt lepingule vastutab ehitaja;
5.3.16. vaatab üle kõik tööplaanides ja Tellija tingimustes tehtavad muudatused, mis osutuvad vajalikuks kas ehitustööde läbiviimise ajal või peale ehitustööde teostamist;
5.3.17. nõustab Tellijat projekti muudatuste vajalikkusest ja võimalustest, jälgib ehitustööde efektiivset ja tähtaegset teostamist;
5.3.18. tagab „Hea ehitustava“ rakendamise järelevalve; 
5.3.19. vaatab läbi teostusjoonised ja ehitusdokumentatsiooni ning edastab Tellijale. 
5.3.20. viib läbi inspekteerimised ning valmistab ette vastuvõtuakti, vaegtööde ja puuduste nimekirja ja teised ehitustöövõtu lepinguga määratud dokumendid;
5.3.21. teostab omanikujärelevalvet garantiiperioodil;
5.3.22. täidab teisi ülesandeid, mis tulenevad seadusandlusest
5.3.23. osaleb garantiiülevaatusel ning teostama omanikujärelevalvet garantiiperioodil;
5.3.24. täidab kõiki ülesandeid, mis on välja toodud lepingus ja hankedokumendis ning teisi nimetamata ülesandeid, mis tulenevad seadustest; 
5.3.25. peab kinnitama allkirjaga kõiki toiminguid ja dokumente, mida OJV nõustab, kooskõlastab, kontrollib ja teostab jne.
5.3.26. lisaks ehitustööde omanikujärelevalve teostamisele teostab omanikujärelevalvet ventilatsioonisüsteemi projekteerimisel.
5.4. Tellijal on õigus
5.4.1. igal ajal teha järelepärimisi tööde tegemise hetke olukorra kohta ning kontrollida tööde tegemise käiku;
5.4.2. pöörduda kolmandate isikute poole sõltumatu eksperthinnangu saamiseks tööde kvaliteedi kohta;
5.4.3. nõuda Teenuse osutajalt lepingus sätestatud tähtaegadest, kvaliteedinõuetest ja töö maksumusest kinni pidamist.
5.4.4. kasutada õiguskaitsevahendeid (sh öelda leping üles), samuti nõuda lepingus sätestatud juhtudel leppetrahvi, kui Teenuse osutaja ei pea kinni lepingus, selle lisades või muudes lepingu juurde kuuluvates dokumentides sätestatud tähtaegadest, kvaliteedinõuetest, samuti kui Teenuse osutaja ei täida nõuetekohaselt endale lepinguga võetud kohustusi.
5.5. Tellijal on kohustus
5.5.1. tasuda Teenuse osutajale teenuse osutamise eest vastavalt lepingule;
5.5.2. teavitada Teenuse osutajat nii teenuse osutamise ajal kui ka pärast töö vastuvõtmist avastatud puudustest mõistliku aja jooksul pärast vastavate asjaolude avastamist.

6. Poolte vastutus
6.1. Pooled vastutavad lepingust tulenevate kohustuste rikkumise eest, kui rikkumine on põhjustatud süüliselt.
6.2. Tellijal on õigus nõuda Teenuse osutajalt lepingu mittetäitmise või mittenõuetekohase täitmise eest igakordselt leppetrahvi summas 100 eurot. Tellijal on õigus vastavas suuruses trahv kinni pidada lepingujärgselt Teenuse osutajale tasumisele kuulunud summadelt, kuid mitte rohkem, kui kümme protsenti (10%) lepingu hinnast.
6.3. Tellijal on õigus leppetrahv tasaarvestada Teenuse osutaja tasumata arvega. Leppetrahvi rakendamise õigusest teavitatakse Teenuse osutaja vastava kirjaliku teatega, mille alusel tekib Tellijal õigus Teenuse osutaja esitatud viimase arvega tasaarvestada.
6.4. Tellija esitab lepingust tuleneva leppetrahvi nõude Teenuse osutajale hiljemalt 1 (ühe) kuu jooksul arvates päevast, mil Tellijal tekkis leppetrahvi esitamise õigus.

7. Lepingu muutmine, lõppemine või lõpetamine
7.1. Lepingu muutmine toimub poolte kokkuleppel ja vormistatakse kirjalikult ning jõustub allkirjastamisel.
7.2. Leping lõppeb lepinguliste kohustuste täieliku ja nõuetekohase täitmisega.
7.3. Tellijal on õigus leping ennetähtaegselt üles öelda, kui Teenuse osutaja viivitab teenuse osutamisega enam kui 3 tööpäeva alates lepingu punktis 3. määratud ajast. 
7.4. Teenuse osutajal on õigus leping ennetähtaegselt üles öelda, kui Tellija on viivitanud teenuse eest tasumisega rohkem kui seitse (10 kalendripäeva.

8. Teated
8.1. Kõik pooltevahelised teated seoses lepingu täitmisega esitatakse teisele poolele kirjalikult poolte lepingus fikseeritud aadressidel või mõnel muul aadressil, mida üks pool on teisele poolele kirjalikult teatavaks teinud. Kiireloomulistel juhtudel võidakse teated edastada elektronpostiga.
8.2. Kõik pooltevahelised teated loetakse üle antuks kirja või elektronposti kättesaamisest või allkirja vastu üleandmisel teise poole esindajale.

9. Poolte esindajad
9.1. Tellija vastutav isik lepingu täitmisel on ehitusspetsialist Mihkel Kala,  tel +372 5199 2133,     e-post mihkel.kala@polva.ee;
9.2. Teenuse osutaja vastutav isik lepingu täitmisel on ……………., tel +372 ………….., e-post 9.3. Ehitustööde peatöövõtja esindaja on  …………….., tel +372 …………… , e-post ……………………
9.4. Nimetatud esindajatel on muuhulgas õigus võtta vastu ja/või anda üle teostatud töid, töölõike, tarnitud materjale jne. Tellija esindajal on Tellija nimel õigus tellida objektil täiendavaid töid. 

10. Lõppsätted
10.1. Lepingus reguleerimata juhtudel juhindutakse Eesti Vabariigi kehtivatest seadustest ja teistest õigusaktidest.
10.2. Lepingust tulenevad vaidlused lahendatakse poolte kokkuleppel, kui see osutub võimatuks, lahendatakse vaidlused Tartu Maakohtus.
10.3. Leping on sõlmitud digitaalselt.

11. Poolte andmed ja allkirjad

Tellija						Teenuse osutaja

/allkirjastatud digitaalselt/	/allkirjastatud digitaalselt/
	
Mihkel Kala 
Ehitus- ja planeeringuosakonna juhataja 
Põlva Vallavalitsus
Kesk 15, 
Põlva  linn
63308 Põlva vald 
Põlva maakond	……………………
Juhatuse liige
……………………..
…………………..
………………………….
……………………………..
…………… maakond	
Tel 372 799 9470	Tel +372 ………………….	
e-post info@polva.ee  
registrikood 75038581
EE021010402018689001	e-post ……………………………..
registrikood ……………………….
EE……………………………………